তৃতীয় অংশ হচ্ছে The Right People বা সঠিক লোকবল। সফটওয়্যার তৈরি এখন আর কেবল ব্যক্তিবিশেষের মুন্সিয়ানা নয়, বরং এক বা একাধিক দলের ছন্দময় কাজের ফলাফল। তাই এখানে ব্যক্তির চেয়ে দলের ভূমিকা অনেক বেশি। একটি দল গড়ে ওঠে সেই দলের মানুষদের নিয়ে, তাই দলের জন্য সঠিক মানুষ নির্বাচন গুরুত্বপূর্ণ। আর সেখানে ইঞ্জিনিয়ারিং ম্যানেজার গুরুত্বপূর্ণ ভূমিকা পালন করতে পারেন। সেসব নিয়ে বিস্তর আলোচনা করা হয়েছে বইয়ের এই অংশে। সঠিক মানুষ পাওয়ার পরে তাদের নিয়ে সেরা দল তৈরি করতে হয়। সেখানে ইঞ্জিনিয়ারিং ম্যানেজার অনেকটা ফুটবল দলের ম্যানেজারের দায়িত্ব পালন করেন। দশজন সেরা প্রোগ্রামারকে এক দলে নিয়ে নিলে সেই দল আপনাআপনি ভালো কাজ করার সম্ভাবনা খুব কম। তাই বইয়ের চতুর্থ অংশে লেখকরা এই বিষয়ে আলোকপাত করেছেন। এই অংশের নাম – Growing Productive Team।